钦定古今图书集成/明伦汇编/氏族典/第454卷 > 《廖用贤尚友录》 > 宋棐
## 钦定古今图书集成/明伦汇编/氏族典/第454卷 > 《廖用贤尚友录》 > 宋棐

按《万姓统谱》：“棐字子成，莆田人。政和乙未进士。绍兴
中为金部郎中，扈从幸建康，请诏中外臣僚采访勇
力权略之士，以备采择，从之。因留总领大军，展转外
藩，凡二十年。召为太府少卿，徙太常，擢权礼部侍郎
兼侍讲，除敷文阁待制，奉祠。棐和易宽通，临事屹然，
不可回夺。卒赠宣奉大夫。”子煜，淳熙中历知循、宾、惠
三州，皆有惠政，终直徽猷阁。